
Maksātnespējas procesa administratoram
/Administrators/
Paziņošanai e-adresē
Par maksātnespējas procesa administratora /Administrators/ rīcību 
/SIA "Nosaukums A"/ maksātnespējas procesā
[bookmark: _Hlk204683554]Ar /tiesas nosaukums/ /datums/ spriedumu lietā /lietas numurs/ pasludināts /SIA "Nosaukums A"/, /reģistrācijas numurs/, (turpmāk – Parādnieks) maksātnespējas process un par Parādnieka maksātnespējas procesa administratoru iecelts /Administrators/, /amata apliecības numurs/, (turpmāk – Administrators).
Saskaņā ar Maksātnespējas likuma 173. panta pirmo daļu Maksātnespējas kontroles dienests ir tieslietu ministra pārraudzībā esoša tiešās pārvaldes iestāde, kas normatīvajos aktos noteiktās kompetences ietvaros īsteno valsts politiku tiesiskās aizsardzības procesa un maksātnespējas procesa jautājumos, aizsargā darbinieku intereses viņu darba devēja maksātnespējas gadījumā un likumā noteiktajā kārtībā īsteno valsts un sabiedrības interešu aizsardzību tiesiskās aizsardzības procesa un maksātnespējas procesa jautājumos.
Lai īstenotu likumā paredzētās funkcijas, Maksātnespējas kontroles dienests veic Maksātnespējas likuma 174.1 pantā noteiktos uzdevumus, tostarp maksātnespējas procesa administratoru uzraudzību.
Pamatojoties uz Maksātnespējas likuma 174.1 panta 1. punktu un 174.2 panta pirmās daļas 9. punktu, Maksātnespējas kontroles dienests 2026. gada 17. februārī veica klātienes padziļināto pārbaudi maksātnespējas reģistrā norādītajā Administratora prakses vietā, lai pārliecinātos par to, ka tiek nodrošināta Parādnieka maksātnespējas procesa efektīva un likumīga norise (turpmāk – pārbaude). Pārbaudes ietvaros konstatēti turpmāk norādītie faktiskie apstākļi, kas ietekmējuši Parādnieka maksātnespējas procesa efektīvu un likumīgu norisi.
[1] Par neatbildēšanu uz /Nosaukums B/ (turpmāk – /Nosaukums B/) iebildumiem, kreditoru neinformēšanu par debitoru parādu atgūšanu un kriminālprocesa ietvaros izņemto mantu konstatēts turpmāk minētais.
[1.1] 2023. gada 30. maijā Administrators ir sagatavojis ziņojumu par Parādnieka mantas neesamību[footnoteRef:1] (turpmāk – Ziņojums). Ziņojumā norādīts, ka tiek apzinātas iespējas Parādnieka mantas atgūšanai atbilstoši Maksātnespējas likuma 93. pantā noteiktajam un tiek turpināta tiesvedība pret iepriekšējo Parādnieka valdes locekli saistībā ar zaudējumu piedzīšanu 33 582 euro apmērā. Ziņojumā vispārīgā formā[footnoteRef:2] norādīts par plāniem veikt pārbaudi attiecībā uz rīcību ar pamatlīdzekļiem, debitoru parādiem, veiktajiem maksājumiem un naudas līdzekļu izlietošanu. [1:  Elektroniskā maksātnespējas uzskaites sistēmā (turpmāk – EMUS) reģistrēts ar /numurs/.]  [2:  Nav norādīts, kāda sākotnējā informācija ir Administratora rīcībā. ] 

2023. gada 6. oktobrī Administrators nosūtījis kreditoriem paziņojumu[footnoteRef:3] par piedāvāto izlīgumu tiesvedībā pret bijušo Parādnieka valdes locekli 5 000 euro apmērā. Citi paziņojumi saistībā ar Ziņojumā norādītā priekšlikuma par procesa turpmāko risinājumu īstenošanu kreditoriem nav sūtīti.  [3:  EMUS reģistrēts ar /numurs/.] 

Saistībā ar Ziņojumu ietverto informāciju /Nosaukums B/ (nenodrošinātais kreditors) 2023. gada 12. jūnijā nosūtīja Administratoram informācijas pieprasījumu[footnoteRef:4] ar jautājumiem par Parādnieka aktīvu samazināšanas apstākļiem[footnoteRef:5], kā arī darījumu un iespējamas uzņēmuma pārejas izvērtēšanu. Minētais pieprasījums pēc satura ir uzskatāms par iebildumiem attiecībā par Ziņojumā konstatētajiem apstākļiem. Administrators nav sniedzis /Nosaukums B/ atbildi pēc būtības[footnoteRef:6]. [4:  EMUS reģistrēts ar /numurs/.]  [5:  Pamatlīdzekli, krājumi un debitoru parādi pēc 2020. gada pārskata datiem.]  [6:  2023. gada 27. jūnijā ir nosūtīta starpatbilde, EMUS reģistrēts ar /numurs/.] 

[1.2] Analizējot EMUS reģistrētos dokumentus (informācija šajā sadaļā nav pieejama kreditoriem) konstatēts, ka pēc Ziņojuma sagatavošanas Administrators, neinformējot kreditorus, ir veicis šādas darbības Parādnieka debitoru sastāva un parādu apmēra precizēšanai, kā arī debitoru parāda atgūšanai:
 1) 2023. gada 8. decembrī nosūtīja Parādnieka pārstāvim informācijas pieprasījumu[footnoteRef:7] (turpmāk – Pieprasījums), kurā norādītas desmit debitoru pozīcijas pēc grāmatvedības reģistra datiem stāvoklī uz 2023. gada 1. martu; [7:  EMUS reģistrēts ar /numurs/.] 

2) laika posmā no 2024. gada 13. februāra līdz 2024. gada 6. jūnijam nosūtījis informācijas pieprasījumus daļai[footnoteRef:8] no Pieprasījumā minētiem debitoriem, saņēmis atbildi no diviem debitoriem un nosūtījis pieprasījumu debitoram, kas nav minēts Pieprasījumā. [8:  Sešiem no desmit Pieprasījumā minētiem debitoriem.] 

Tādējādi konstatēts, ka kreditori Ziņojumā nebija informēti par Administratora rīcībā esošo sākotnējo informāciju par Parādnieka debitoru sastāvu. Arī pēc Ziņojuma sagatavošanas Administrators neinformēja kreditorus par veiktajām darbībām debitoru sastāva un parāda apmēra pārbaudei un šo darbību rezultātiem. Kreditori nesaņēma būtisku informāciju par Parādnieka maksātnespējas procesa norisi.
[1.3] 2025. gada 14. martā Administrators saņēmis Valsts policijas 2025. gada 13. marta lēmumu[footnoteRef:9] par kriminālprocesa /numurs/ izbeigšanu. Valsts policijas lēmumā paredzēts atgriezt Parādniekam šādas lietas (lietiskos pierādījumus): [9:  EMUS reģistrēts ar /numurs/.] 

1) kriminālprocesa gaitā Parādnieka pārstāvim glabāšanā nodotu zāles pļāvēju – traktoru M125-97TC un augstspiediena mazgātāju Karcher K7 premium;
2) kopā ar krimināllietas materiāliem uzglabātās mantas[footnoteRef:10]: portatīvo datoru ACER Aspire S5-371, mobilo telefonu Samsung G930 un mobilo telefonu Huaway P30. [10:  Ja divu mēnešu laikā no paziņojuma nosūtīšanas dienas īpašnieks neizņems mantas, tas tiks iznīcinātas (lēmumā par kriminālprocesa izbeigšanu paredzētais risinājums atbilstoši Kriminālprocesa likuma 240 panta ceturtās daļas noteikumiem).] 

Pārbaudē Administrators paskaidroja, ka kriminālprocesa /numurs/ ietvaros izņemto Parādnieka mantu nav pārņēmis, jo izvērtējis, ka iespējamie izdevumi būtu lielāki par pārdošanas ieņēmumiem. Administrators nav informējis kreditorus par Valsts policijas lēmumu un tajā norādīto mantu, šīs mantas novērtējumu, pieņemto lēmumu nepārņemt mantu un šāda lēmuma pamatojumu. Minētajiem jautājumiem ir nozīme juridiskās personas maksātnespējas procesa norisē, jo gadījumā, ja ir konstatēta parādnieka manta, kuras vērtība pārsniedz depozīta apmēru, zūd ziņojuma par mantas neesamību sagatavošanas tiesiskais pamats.
 
[2] Par bilances nesagatavošanu un atklātības nenodrošināšanu EMUS ietvaros konstatēts turpmāk minētais.
[2.1] EMUS nav pievienota Parādnieka bilance. Pārbaudē Administrators paskaidroja, ka tā netika sagatavota.
[2.2] EMUS kartiņā sadaļā Parādnieka manta kategorijā Debitora parāds ir veikti šādi ieraksti:
1) 2023. gada 23. novembrī iegūti 5 000 euro – naudas līdzekļi no debitora SIA /Nosaukums C/ [footnoteRef:11]; [11:  Kopsakarā ar EMUS reģistrētiem dokumentiem no /SIA Nosaukums C/ saņemta summa identificējama kā izlīguma nauda tiesvedībā ar bijušo Parādnieka valdes locekli saistībā ar zaudējumu piedzīšanu.] 

2) 2024. gada 7. oktobrī iegūti 5 000 euro – naudas līdzekļi[footnoteRef:12]; [12:  Kopsakarā ar Parādnieka bankas konta pārskata datiem ieraksts attiecināms uz debitoru /Nosaukums D/ Sabiedrība ar ierobežotu atbildību.] 

3) 2025. gada 10. janvārī iegūti 1 160,87 euro – atgūti ZTI[footnoteRef:13] ieturētie līdzekļi. [13:  EMUS ierakstā ir izmantota abreviatūra ZTI – zvērinātais tiesu izpildītājs.] 

Izvērtējot minētos ierakstus, konstatēts, ka uz kategoriju Debitoru parāds attiecināms tikai viens no tiem – 2024. gada 7. oktobrī atgūtie naudas līdzekļi. Divi pārējie ieraksti[footnoteRef:14] ir  reģistrējami EMUS kartiņas kategorijā Cita manta. [14:  Par 2023. gada 23. novembrī un 2025. gada 10. janvārī iegūtiem līdzekļiem.] 

Līdz ar to EMUS kartiņā reģistrēta maldinoša informācija par debitoru parādu atgūšanu.
[3] Par Paysera LT UAB norēķinu kontu pārskatu nepieprasīšanu konstatēts turpmāk minētais.
[3.1] Kontu reģistrs satur informāciju par Parādnieka norēķinu kontu /numurs/ Paysera LT UAB maksājumu iestādē (bija aktīvs 1,5 mēnešus 2022. gadā)[footnoteRef:15].  [15:  /Konta numurs/, kas atvērts 2022. gada 26. maijā un slēgts 2022. gada 14. jūlijā. ] 

Administrators paskaidroja, ka informācijas iegūšanai par iespējamiem Parādnieka darījumiem Paysera LT UAB kontā izmantoja Parādnieka pārstāvja paskaidrojumus un Administratora rīcībā esošo informāciju par operācijām SEB banka kontā. Parādnieka pārstāvis paskaidroja, ka konts Paysera LT UAB bija atvērts 2020. gadā, bet netika izmantots. Parādnieka SEB banka kontā nav konstatētas operācijas ar Paysera LT UAB kontu. Citas darbības Paysera LT UAB konta izmantošanas izpētei un pārbaudei Administrators neveica.
[4] Par darbību neveikšanu, lai pabeigtu Parādnieka maksātnespējas procesu konstatēts turpmāk minētais.
Pārbaudē Administrators paskaidroja, ka visas iespējamas darbības Parādnieka maksātnespējas procesā ir pabeigtas un šo procesu bija plānots pabeigt 2026. gada pirmajā vai otrajā ceturksnī.
Izvērtējot EMUS pieejamo informāciju konstatēts, ka no 2025. gada 6. jūlija līdz šī lēmuma sagatavošanas datumam EMUS reģistrēti tikai sistēmas ikmēneša ģenerētie pārskati par Administratora darbībām.
Administrators paskaidroja, ka no 2025. gada 21. janvāra (vismaz 1 gadu un 3 mēnešus) gatavo kreditoriem priekšlikumu par maksātnespējas procesa pabeigšanu. Pārbaudē nav konstatēti objektīvi apstākļi, kas kavētu minētā priekšlikuma sagatavošanas pabeigšanu.
Izvērtējot Administratora rīcību un maksātnespējas procesu reglamentējošās tiesību normas, secināms turpmāk minētais.
[5] Par neatbildēšanu uz /Nosaukums B/  iebildumiem, kreditoru neinformēšanu par debitoru parādu atgūšanu un kriminālprocesa ietvaros izņemto mantu secināms turpmāk minētais.
[5.1] Saskaņā ar Maksātnespējas likuma 6. panta 7. punktā ietverto atklātības principu, lai nodrošinātu uzticamību, informācijai par procesu ir jābūt pieejamai visām procesā iesaistītajām personām, tādējādi veicinot šo personu interešu ievērošanu un procesa mērķu sasniegšanu.
Maksātnespējas likuma 26. panta trešās daļas 2. punktā noteikts, ka administratoram ir pienākums sniegt informāciju par juridiskās personas maksātnespējas procesa norisi tiesai, kreditoriem, Maksātnespējas kontroles dienestam un citām normatīvajos aktos noteiktajām personām un institūcijām.
Atbilstoši Maksātnespējas likuma 81. panta pirmajai un otrajai daļai administrators maksātnespējas procesa efektīvas un likumīgas gaitas nodrošināšanai ziņo kreditoriem, cita starpā, par mantas neesamību vai mantas pārdošanas plānu, kā arī citiem jautājumiem, kuriem ir nozīme juridiskās personas maksātnespējas procesa norisē.
Saskaņā ar Maksātnespējas likuma 83. pantu pēc kreditoru iebildumu saņemšanas par šā likuma 81. pantā minētajām ziņām administrators izvērtē iebildumu pamatotību un ja iebildumi tiek ņemti vērā, veic atbilstošas izmaiņas un paziņo par tām visiem kreditoriem, ja iebildumi netiek ņemti vērā, sniedz kreditoram motivētu atbildi.
Ņemot vērā minēto, Administratoram, izskatot /Nosaukums B/ iebildumus[footnoteRef:16] par Ziņojumu[footnoteRef:17], bija jāveic viena no Maksātnespējas likuma 81. pantā minētajām darbībām – jāinformē visi kreditori, ja saistībā ar /Nosaukums B/ iebildumiem veicamas izmaiņas Ziņojumā, vai jāsniedz /Nosaukums B/ motivēta atbilde par izteikto iebildumu noraidīšanu.  [16:  EMUS reģistrēts ar /numurs/]  [17:  EMUS reģistrēts ar /numurs/.] 

Neveicot minētās darbības, Administrators nav īstenojis Maksātnespējas likumā ietvertos priekšnoteikumus, lai /Nosaukums B/  kā kreditors varētu īstenot savas tiesības un līdzdarboties ar procesa norisi saistītu jautājumu izlemšanā. Administrators tādējādi nav ievērojis Maksātnespējas likuma 6. panta 7. punkta un 83. panta prasības.
[5.2] Debitoru parādu atgūšanai un to sastāva korektai noteikšanai ir būtiska nozīme Parādnieka maksātnespējas procesa norisē un mērķa sasniegšanā, jo minētais ietekmē iespējas izpildīt Parādnieka saistības un segt kreditoru prasījumus. 
Kreditori Ziņojumā nebija informēti par Administratora darbībām saistībā ar debitoru parādu atgūšanu, kā arī nebija informēti par debitoru sastāvu. Administratoram atgūstot debitoru parādus pēc Ziņojuma sagatavošanas, bija pienākums informēt kreditorus par debitoru parādu atgūšanas gaitu, precizējot Ziņojumu vai nosūtot paziņojumu Maksātnespējas likuma 81. panta kārtībā. Neveicot minētās darbības, Administrators nav ievērojis Maksātnespējas likuma 81. panta otro daļu kopsakarā ar 112. panta pirmo daļu. 
[5.3] Pēc lēmuma par kriminālprocesa /numurs/ izbeigšanu saņemšanas ir mainījušies faktiskie apstākļi – tika konstatēta Parādniekam piederoša kustamā manta. Šajā situācijā ziņojuma par parādnieka mantas neesamību sastādīšanas tiesiskais pamats saglabātos tikai gadījumā, ja konstatētās mantas vērtība būtu mazāka par depozīta apmēru. Ņemot vērā minēto, Administratoram būtu jāinformē kreditori par kriminālprocesa faktu, Parādnieka mantas konstatēšanu un tās sastāvu, kā arī minētas mantas novērtējumu un Administratora lēmumu neveikt mantas pārņemšanu. Neveicot minētās darbības, kreditoriem netika nodrošināta iespēja piedalīties lēmuma pieņemšanā par turpmāko rīcību ar minēto mantu, tostarp lemt par tās realizēšanu maksātnespējas procesā. Līdz ar to, neinformējot kreditorus par kriminālprocesā /numurs/ izņemto mantu, Administrators nav ievērojis Maksātnespējas likuma 6. panta 7. punktu un 81. panta otro daļu kopsakarā ar 112. panta pirmo daļu.
[6] Par bilances nesagatavošanu un atklātības nodrošināšanu EMUS ietvaros secināms turpmāk minētais.
Atbilstoši Maksātnespējas likuma 26. panta otrai prim daļai Administrators, izmantojot likumā piešķirtās tiesības un pildot likumā noteiktos pienākumus, lieto EMUS. Šajā sistēmā reģistrētā informācija tiek izmantota administratora ikmēneša darbības pārskatu sagatavošanai. No minētajiem pārskatiem un Maksātnespējas likuma 81. pantā noteiktajā kārtībā sniegtajiem paziņojumiem kreditori un citas procesā iesaistītās personas iegūst informāciju, kuru izmanto savu likumīgo interešu ievērošanai. Ja EMUS ģenerētie administratora darbības pārskati satur nepilnīgu vai neprecīzu informāciju, vai administrators nav sniedzis kreditoriem informāciju, kurai ir nozīme juridiskās personas maksātnespējas procesa norisē, maksātnespējas procesa mērķu sasniegšana ir apgrūtināta.
Maksātnespējas likuma 65. panta 2. punkts nosaka, ka pēc juridiskā personas maksātnespējas procesa pasludināšanas administrators sastāda parādnieka bilanci. Bilances sagatavošana nodrošina kreditorus un citas iesaistītās personas ar sākotnējo informāciju par parādnieka situāciju uz maksātnespējas procesa pasludināšanas datumu un nodrošina iesaistītajām personām iespējas izvērtēt administratora piedāvātos risinājumus maksātnespējas procesā. Pēc sagatavošanas parādnieka sākuma bilances datne ir pievienojama EMUS kartītē sadaļā Pielikumi, lai nodrošinātu, ka tā tiktu pievienota attiecīgā perioda administratora darbības pārskatam[footnoteRef:18]. [18:  Dokumentus EMUS pievieno nekavējoties, bet ne vēlāk kā piecu darbdienu laikā; Ministru kabineta 2019. gada 11. jūnija noteikumu Nr. 246 "Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību" (turpmāk – Ministru kabineta noteikumi Nr. 246) 4. punkts redakcijā, kas stājās spēkā 2025. gada 28. augustā, iepriekš – nekavējoties, bet ne vēlāk kā vienas darbdienas laikā.] 

Tādējādi, lai nodrošinātu atklātības principa ievērošanu Parādnieka maksātnespējas procesā, Administratoram bija jānodrošina:
1) sākotnējās informācijas pieejamību, sagatavojot un pievienojot EMUS Parādnieka bilanci uz maksātnespējas procesa pasludināšanas dienu;
2) precīzas pilnas un identificējamas informācijas ievadīšanu EMUS kartiņā par apstiprinātiem debitoru parādiem;
3) kreditoru informēšanu par būtiskiem jautājumiem, kas skar Parādnieka maksātnespējas procesa norisi, ja tāda informācija nav pieejama EMUS ģenerētajos ikmēneša Administratora darbības pārskatos.
Nesagatavojot Parādnieka bilanci un ievadot EMUS nekorektu informāciju par debitoru parādu atgūšanu, kreditoriem netiek nodrošināta piekļuve būtiskai informācija par Parādnieka maksātnespējas procesa virzību, tādējādi mazinot procesa caurskatāmību, apgrūtinot procesā iesaistīto personu interešu ievērošanu un kavējot procesa mērķu sasniegšanu. Administrators tādējādi nav ievērojis Maksātnespējas likuma 26. panta otrai prim daļu un 65. panta 2. punktu.
Ievērojot minēto, Administratoram uzliekams tiesiskais pienākums līdz 2026. gada 30. jūnijam veikt EMUS kartiņas ierakstu sakārtošanu sadaļā Parādnieka manta, pārreģistrējot mantas veidam  Debitora parāds neatbilstošus ierakstus[footnoteRef:19] kategorijā Cita manta. Lūdzam par tiesiskā pienākuma izpildi nekavējoties informēt Maksātnespējas kontroles dienestu. [19:  1) 23.11.2023. iegūti 5 000 euro – izlīguma nauda tiesvedībā ar bijušo Parādnieka valdes locekli saistībā ar zaudējumu piedzīšanu; 2) 10.01.2025. iegūti 1 160,87 euro – atgūti ZTI ieturētie līdzekļi.] 

[7] Par Paysera LT UAB norēķinu kontu pārskatu nepieprasīšanu secināms turpmāk minētais.
Saskaņā ar Maksātnespējas likuma 6. panta 5. punktā ietverto efektivitātes principu maksātnespējas procesa ietvaros piemērojami tādi pasākumi, kas ļauj ar vismazāko resursu patēriņu vispilnīgāk sasniegt procesa mērķi.
Atbilstoši Maksātnespējas likuma 65. panta 2. un 4. punktam pēc parādnieka juridiskās personas maksātnespējas procesa pasludināšanas administratoram ir pienākums nekavējoties uzsākt parādnieka dokumentu un mantas pilnu inventarizāciju,  kā arī nekavējoties ņemt savā pārvaldījumā visu parādnieka mantu.
Parādnieka dokumentu un mantas pilna inventarizācija ir viens no administratora pamatpienākumiem, kura izpilde uzsākama nekavējoties pēc juridiskās personas maksātnespējas procesa pasludināšanas. Inventarizācija ietver sevī arī parādnieka norēķinu kontu apzināšanu, tajos esošās informācijas izpēti un analīzi. No norēķinu kontā esošās informācijas iespējams konstatēt faktisko sabiedrības naudas plūsmu, kas var atšķirties no grāmatvedības dokumentos atspoguļotā. Līdz ar to konta pārskatos esošās informācijas analīze ir būtisks informācijas avots, tostarp, par parādnieka aktīvu samazināšanas iemesliem un valdes locekļa rīcību. Tādējādi iepriekš minētās informācijas iegūšanai ir būtiska nozīme parādnieka mantas un saistību apzināšanas procesā, kā arī turpmākā procesa norisē. 
Administratora norādītais apstāklis, ka nav konstatēti pārskaitījumi no viena Parādnieka norēķinu konta uz otru, nav atzīstams par objektīvu iemeslu neiegūt Parādnieka norēķinu kontu pārskatus, jo Parādnieks varētu izmantot norēķinu kontu /numurs/ Paysera LT UAB ne tikai naudas operācijām ar savu kontu SEB bankā, bet arī darījumos ar saviem partneriem un operācijām ar citām bankām.
Līdz ar to savlaicīgi nepieprasot Parādnieka Paysera LT UAB norēķinu konta pārskatus, Administrators nenodrošināja pilnīgu Parādnieka mantas apzināšanu un inventarizāciju, kā arī Parādnieka pārstāvja sniegtās informācijas pārbaudi par konta neizmantošanu. Līdz ar to Administrators nav ievērojis Maksātnespējas likuma 26. panta otro daļu un 65. panta 2. punktu.
Ievērojot minēto, Administratoram uzliekams tiesiskais pienākums līdz 2026. gada 30. jūnijam iegūt Parādnieka Paysera LT UAB norēķinu konta /numurs/ pārskatu un izvērtēt tajā atspoguļoto maksājumu pamatotību. Lūdzam par tiesiskā pienākuma izpildi nekavējoties informēt Maksātnespējas kontroles dienestu.
[8] Par darbību neveikšanu, lai pabeigtu Parādnieka maksātnespējas procesu, secināms turpmāk minētais. 
Efektivitātes principa ievērošana nozīmē arī nepamatotas vilcināšanās nepieļaušanu maksātnespējas procesa pasākumu veikšanā, lēmumu pieņemšanā un risinājumu izvēlē.
Maksātnespējas likuma 117. panta pirmajā daļā noteikts, ka Administrators 15 dienu laikā pēc parādnieka mantas pārdošanas plāna izpildes sastāda juridiskās personas maksātnespējas procesa izmaksu sarakstu un kreditoru prasījumu segšanas plānu atbilstoši šā likuma 118. pantā noteiktajai kārtībai.
Atbilstoši Maksātnespējas likuma 117. panta otrajai daļai administrators nekavējoties pēc šā panta pirmajā daļā minētā termiņa beigām šajā likumā noteiktajā kārtībā nosūta visiem kreditoriem juridiskās personas maksātnespējas procesa izmaksu sarakstu un kreditoru prasījumu segšanas plānu.
Savukārt minētā panta trešajā daļā noteikts, ka administrators uzsāk kreditoru prasījumu apmierināšanu saskaņā ar juridiskās personas maksātnespējas procesa izmaksu sarakstu un kreditoru prasījumu segšanas plānu, ja 15 dienu laikā pēc juridiskās personas maksātnespējas procesa izmaksu saraksta un kreditoru prasījumu segšanas plāna izsūtīšanas nav saņemti kreditoru iebildumi.
Administrators paskaidrojos, ka ir pabeidzis visas iespējamas darbības Parādnieka maksātnespējas procesā un no 2025. gada 10. janvāra gatavo kreditoriem priekšlikumu par maksātnespējas procesa pabeigšanu. Pārbaudē konstatēts, ka aktīvās darbības šajā procesā nav veiktas vismaz no 2025. gada 6. jūlija.[footnoteRef:20] [20:  EMUS reģistrēti tikai sistēmas ikmēneša ģenerētie pārskati par Administratora darbībām.] 

Tātad, pabeidzot Parādnieka mantas atgūšanu, Administratoram būtu jārīkojas atbilstoši Maksātnespējas likuma 117. pantā noteiktajam – jāsagatavo maksātnespējas procesa izmaksu sarakstu un kreditoru prasījumu segšanas plānu[footnoteRef:21], jāsaskaņo tos ar kreditoriem un jāuzsāk kreditoru prasījumu apmierināšanu.[footnoteRef:22] Minēto darbību veikšanā ir jāievēro šajā pantā noteiktos termiņus. [21:  15 dienu laikā pēc Parādnieka mantas pārdošanas plāna izpildes. ]  [22:  Ja 15 dienu laikā pēc izmaksu saraksta un kreditoru prasījumu segšanas plāna izsūtīšanas nav saņemti kreditoru iebildumi.] 

Atbilstoši Maksātnespējas likuma 119. panta pirmajai daļai, ja 15 dienu laikā pēc tam, kad nosūtīts paziņojums par kreditoru prasījumu segšanas plāna izpildi, nav saņemti kreditoru iebildumi, administrators iesniedz tiesai pieteikumu par juridiskās personas maksātnespējas procesa izbeigšanu.
Pārbaudē nav konstatēti objektīvi apstākļi, kas kavētu vai liegtu Administratoram savlaicīgi iesniegt tiesā pieteikumu par Parādnieka maksātnespējas procesa izbeigšanu. Tādejādi Administrators, neveicot uz maksātnespējas procesa pabeigšanu vērstas darbības pēc mantas atgūšanas pabeigšanas, nav nodrošinājis efektīvu Parādnieka maksātnespējas procesa norisi un tādējādi nav ievērojis Maksātnespējas likuma 26. panta otro daļu kopsakarā ar 117. panta pirmo daļu.
Ievērojot minēto, Administratoram uzliekams tiesiskais pienākums līdz 2026. gada 30. jūnijam veikt darbības procesa pabeigšanai atbilstoši Ziņojumam vai informēt kreditorus par šķēršļiem Ziņojumā izteiktā priekšlikuma izpildei, ja tādi pastāv. Lūdzam par tiesiskā pienākuma izpildi nekavējoties informēt Maksātnespējas kontroles dienestu.
[9] Izvērtējot minēto un pamatojoties Maksātnespējas likuma 174.1 panta 1. punktu, 174.2 panta pirmās daļas 7. punktu, 175. panta pirmās daļas 2. punktu,
nolēmu:
1. Atzīt, ka maksātnespējas procesa administrators /administrators/, /amata apliecības numurs/, /SIA "Nosaukums A "/, /reģistrācijas numurs/, maksātnespējas procesā:
1) neatbildot pēc būtības uz /Nosaukums B/ 2023. gada 12. jūnija iebildumiem /numurs/, neinformējot kreditorus par veiktajiem pasākumiem debitoru parādu sastāva un apmēra pārbaudei un šo pasākumu rezultātiem, kā arī savām darbībām un lēmumiem saistībā ar mantu, kas bija izņemta kriminālprocesa /numurs/ ietvaros, nav ievērojis Maksātnespējas likuma 6. panta 7. punktu, 81. panta otro daļu un 83. pantu kopsakarā ar 112. panta pirmo daļu; 
2) nesagatavojot bilanci, nenodrošinot pilnas un korektas informācijas reģistrēšanu Elektroniskās maksātnespējas uzskaites sistēmas kartiņā par debitoru parādu atgūšanu, nav ievērojis Maksātnespējas likuma 26. panta otro prim daļu un 65. panta 2. punktu;
3) neiegūstot Paysera LT UAB norēķinu konta pārskatus, nav ievērojis Maksātnespējas likuma 26. panta otrās daļas un 65. panta 2. punkta prasības;
4) pēc mantas atgūšanas pabeigšanas neveicot darbības, kas vērstas uz maksātnespējas procesa pabeigšanu, nav nodrošinājis efektīvu maksātnespējas procesa norisi un tādējādi nav ievērojis Maksātnespējas likuma 26. panta otro daļu kopsakarā ar 117. panta pirmo daļu.
2. Uzlikt maksātnespējas procesa administratoram /Administrators/, /amata apliecības numurs/, /SIA "Nosaukums A"/, /reģistrācijas numurs/, maksātnespējas procesā tiesisku pienākumu līdz 2026. gada 27. jūnijam:
1) iegūt un izvērtēt /SIA "Nosaukums A"/, /reģistrācijas numurs/, Paysera LT UAB norēķinu konta /numurs/ pārskatu un izvērtēt tajā atspoguļoto maksājumu pamatotību;
2) veikt EMUS kartiņas ierakstu sakārtošanu sadaļā Parādnieka manta, pārreģistrējot mantas veidam  Debitora parāds neatbilstošus ierakstus[footnoteRef:23] kategorijā Cita manta; [23:  1) 23.11.2023. iegūti 5 000 euro – izlīguma nauda tiesvedībā ar bijušo Parādnieka valdes locekli saistībā ar zaudējumu piedzīšanu; 2) 10.01.2025. iegūti 1 160,87 euro – atgūti ZTI ieturētie līdzekļi.] 

3) veikt darbības procesa pabeigšanai atbilstoši 2023. gada 30. maija ziņojumam par parādnieka mantas neesamību[footnoteRef:24] vai informēt kreditorus par šķēršļiem šajā ziņojuma izteiktā priekšlikuma izpildei, ja tādi pastāv. [24:  EMUS reģistrēts ar /numurs/.] 

3. Iesniegt Maksātnespējas kontroles dienestā informāciju par iepriekš norādītā tiesiskā pienākuma izpildi, pievienojot pamatojošus dokumentus.
Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur šā lēmuma darbību.

Direktora p.i.	Baiba Banga

